text: През ГКПП "Илинден" - "Ексохи" се пропускат само товарни автомобили с един водач след представяне на QR код. Товарни автомобили преминават и през ГКПП "Капитан Петко войвода" и ГКПП "Кулата".
  Влизането на туристи в Гърция е възможно само през ГКПП "Кулата" – "Промахон" с QR код чрез попълване на електронни формуляри за локализиране PLF (Passenger Locator Form) на електронен адрес: https://travel.gov.gr и отрицателен резултат на РCR тест за коронавирус, направен през последните 72 часа преди пристигането. Документът трябва да е на английски език, да съдържа име и фамилия, номер на паспорт или лична карта. Туристите могат да влизат в България на граничните пунктове "Кулата" и "Маказа".
  По информация на гръцките гранични власти ограниченията за преминаване през граничните пунктове ще продължат до 30.09.2020 г.